Polițiștii Serviciului de Ordine Publică, alături de polițiștii din cadrul Secției nr. 4 Poliție Rurală Ileanda, au desfășurat o amplă acțiune, în comuna Ileanda, în data de 31 mai, pentru prevenirea și combaterea evenimentelor care afectează siguranța publică. În urma controalelor efectuate la mai mulți deținători de animale, polițiștii au constatat că pentru o parte dintre animalele deținute, proprietarii nu au putut prezenta documente de proveniență. S-au aplicat, așadar, o serie de sancțiuni. Nouă dintre acestea au fost pentru deținerea sau transportul de animale neînregistrate fără documente sanitare veterinare, sacțiune în valoare de 10,500 de lei, alte 15 sancțiuni în valoare de 75,000 de lei au fost aplicate pentru nerespectarea prevederilor O.U.G. privind aprobarea programului de gestionare a câinilor fără stăpân, și alte 22 de sancțiuni în valoare de 39,000 de lei au fost aplicate pentru nerespectarea de a oferi asistență medicală de specialitate a animalului deținut. Polițiștii vor desfășura în continuare astfel de acțiuni pentru a preveni combaterea infracțiunilor.